காவிரியின் முக்கிய கால்வாய்களான பவானி ஆற்று கால்வாய், அருகன் கோட்டை, தாடப்பள்ளி மற்றும் கலிங்கராயன் கால்வாய்கள் தமிழ்நாட்டின் முக்கிய கால்வாய்கள் ஆகும். மேட்டூர் அணை கால்வாய்கள் சுமார் 2.7 இலட்சம் ஹெக்டேர் சாகுபடி பரப்பிற்கு நீர் ஆதாரமாக விளங்குகிறது. திருச்சியில் காவிரி ஆற்றில் கட்டப்பட்டுள்ள கல்லணை காவிரி ஆற்று படுகை முழுமைக்கும் நீர் பாசன வசதியை அளிக்கின்றது. 

முதலாம் நூற்றாண்டில் கரிகாலனால் கட்டப்பட்ட கல்லணை தமிழ்நாட்டில் கால்வாய் பாசனம் தொன்றுத்தொட்டு பயன்படுத்தப்பட்டு வந்ததற்கான சான்றாகும். இன்று வரை பயன்படுத்தப்பட்டு வரும் கல்லணை உலகின் மிகப் பழமையான நீர் மேலாண்மை திட்டமாகும். திருச்சியின் அருகில் மிகப் பிரமாண்டமான கல்லணை காவிரி ஆற்று படுகையின் டெல்டா பகுதி முழுமைக்கும் ஐந்து கால்வாய்களின் மூலம் நீர் பாசன வசதிக்கு வகை செய்கிறது. 

தாமிரவருணி ஆற்றின் துணையாறுகள் திருநெல்வேலி மாவட்ட கால்வாய் பாசனத்திற்கு மிகவும் பயன்படுகின்றன. தாமிரவருணி ஆற்றிலிருந்து கோதை மேலடிகன், நதியுண்ணி, கனடியின் கால்வாய், கொடகன் கால்வாய், பாளயன் கால்வாய், திருநெல்வேலி கால்வாய் மற்றும் மருதூர் கால்வாய் என 9 கால்வாய்கள் உள்ளன. இவை அல்லாது சித்தாற்றிலிருந்து 17 கால்வாய்களும் பச்சையாற்றிலிருந்து 9 கால்வாய்களும் நீர் பாசனத்தை அளிக்கின்றது.

கிணறுகள்
மேற்கோள்கள்
தமிழ்நாட்டின் முக்கிய பாசன கால்வாய்கள்
குளங்கள்